Mar libre

Mar libre é un telefilme de televisión estreado en dúas partes en 2010, dirixido por Daniel de la Torre e protagonizado por William Miller, Miguel de Lira, Luis Zahera e María Vázquez. Na 9ª edición dos Premios Mestre Mateo gañou 3 premios, mellor filme para televisión, mellor interpretación feminina protagonista para María Vázquez e mellor deseño de vestiario.

 Sinopse 
Conta unha historia de amor e aventuras ambientada no século XVIII no contexto da industria de salgadura na costa galega. Anxo Estrada (William Miller), capitán da Mariña, regresa á súa vila natal logo de quince anos nas Américas, marcado pola recente morte do seu pai, un destacado líder sindical. Este loitador sacrificou a vida ao enfrontarse á explotación imposta polo capitalista catalán Amadeu Curt (José Ángel Egido). Determinado a continuar a loita do seu pai, Anxo contará cunha aliada inesperada: a filla do empresario, interpretada por María Vázquez. O capitán namorarase profundamente dela, malia que a moza xa está prometida con outro home, o Intendente Marcos (Xosé Barato).

 Personaxes 

 William Miller como Anxo
 Luis Zahera como Pincho
 María Vázquez como Montse
 José Ángel Egido como Amadeu Curt
 Xosé Barato como Marcos
 Isabel Naveira como Irene
 Chisco Amado como Don Ramón
 Miguel de Lira como Marcelo
 Xúlio Abonjo como Teo
 Jordi Banacolocha como Durán
 María Salgueiro como Ana
 César Cambeiro como Melo
 Pepo Suevos como Sindo
 Xosé Manuel Olveira "Pico" como Rogelio
 Mela Casal como María
 Toni Salgado como Iván

 Produción 
A rodaxe comezou en setembro de 2009 e durou cinco semanas. Tivo como localizacións a illa de Sálvora, Redondela, Caldebarcos, Muros e Santiago de Compostela.

 Galardóns e nomeamentos 
Na 9ª edición dos Premios Mestre Mateo estivo nomeado en 9 categorías, gañando 3 premios, mellor filme para televisión, mellor interpretación feminina protagonista para María Vázquez e mellor deseño de vestiario.

En 2011, gañou o Premio Especial do Xurado no Festival Internacional de Cinema de Houston, e o Gold Plaque, o máximo galardón que se concede na categoría de miniseries de televisión na 47ª edición do Festival Internacional de Cinema de Chicago. Ademais, conseguiu o premio á mellor serie de televisión no Euro Filme Festival de Marbella.

 Notas 

 Véxase tamén 
 Outros artigos 
 Salgadura, miniserie de 2013
 Ligazóns externas 
 Ficha en Cultura Galega.org

Categoría:Filmes de 2010
Categoría:Filmes en lingua castelá
Categoría:Filmes en lingua galega
Categoría:Filmes de Galicia
Categoría:Filmes dirixidos por Dani de la Torre
Categoría:Filmes ambientados no século XVIII
Categoría:Filmes ambientados en Galicia
Categoría:Filmes rodados en Galicia